text: Kvindeslagsmål 
  11 august 2010 kl. 07.56
  En 35-årig kvinde blev stukket med kniv i armen af en 39-årig kampfælle på Stationskroen i Broager i aftes.
  Det fortæller vagtchefen hos Syd- og Sønderjyllands Politi, Erik Lindholdt til jv.dk.
  De første meldinger til politiet gik på, at kvinden havde fået sin ene pulsåre skåret over, så hun blev i hast kørt til behandling på sygehuset i Aabenraa, mens rivalinden blev anholdt og anbragt i detentionen.
  Ud på natten blev knivofret lappet sammen og sendt hjem igen.
   
  Årsagen til knivstikkeriet kendes endnu ikke.
  